Omega

* Splash art
* โมเดล
* Splash art ใหม่
* โมเดลใหม่

**Omega** (โอเมก้า) **The Awoken Mech** เป็นหนึ่งในฮีโร่ 20 ตัวแรกของเกม Arena of Valor ตำแหน่งแทงค์ ภายหลังได้รับการรีโมเดลและยกเครื่องสกิลใหม่ในวันที่ 30 พ.ย. 2020

## เนื้อเรื่อง

Omega ในภาษาโบราณ มีความหมายว่า "สิ้นสุด"

การถือกำเนิดของเขา จึงเป็นที่คาดหวังของ Temple of Light ว่าจะเป็นจุดสิ้นสุดของสงคราม และแสงสว่างจะกลับมาอีกครั้ง แต่ Omega ในตอนนี้ กลับจมปลักอยู่ในสงครามที่ไม่จบไม่สิ้น ศัตรูล้อมตัวเขาไว้มากมาย เขาลองยกแขนขึ้น อาวุธในมือส่งเสียงดังออกมา แต่สุดท้ายมันก็หายไป ร่างกายที่ถูกสร้างจากโลหะชั้นดี ถูกโจมตีจนผุพัง พลังเวทย์ที่เป็นต้นกำเนิดของพลังงาน ก็เริ่มจะเสื่อมลง ประกายในแววตาของเขา หายไปจนดับสูญ พวกปีศาจที่มาเก็บกวาดสนามรบ ได้ฝัง Omega ด้วยหินที่ปะปนด้วยเลือด ผสมกับอาวุธและเกราะที่ฉีกขาด แม้เขาจะเป็นศัตรูที่ฆ่าผองเพื่อนของตนมากมาย แต่ปีศาจเหล่านี้ ก็ยังคงแสดงความเคารพกับผู้ที่แข็งแกร่งเสมอมา และนั่นก็คือกฎของการอาศัยอยู่ใน The Abyss และแล้ว อาวุธสงครามที่ถูกประดิษฐ์จากค้อนแห่งเทพเจ้า ก็ได้ถูกฝังไว้เป็นประวัติศาสตร์ตลอดไป

หลายปีผ่านมา มีกลุ่มนักเวทย์ที่ศึกษาโบราณคดี ขุดสิ่งนี้ขึ้นมาจากใต้ดิน Omega ลืมตาขึ้นครั้ง เขาเห็นหญิงสาวผมสีฟ้า เธอคนนี้ช่างสวยและสง่างามยิ่งนัก เขาลุกขึ้นมา แล้วพยายามหมุนคอบริหารร่างกาย พลังงานเวทอันใหม่เริ่มทำงานอีกครั้ง ทำให้เกิดเสียงดังสนั่นห้อง

"ขอโทษที ข้าแค่อยากลองดู" หญิงสาวผมฟ้าโบกมือ แล้วพูดว่า

"ไม่เป็นไร แต่ผลึกเวทของเจ้า ยังซ่อมไม่เสร็จสมบูรณ์ ก็เลยเสียงดังไปหน่อย ตอนนี้อย่าเพิ่งขยับตัวเยอะเลยนะ ว่าแต่ เจ้าบอกข้าได้หรือไม่ ว่าชื่อของเจ้า คืออะไร?"

"Omega ในภาษาโบราณ มีความหมายว่า สิ้นสุด"

"สวัสดี Omega ข้าชื่อ Sephera เป็นชื่อธรรมดาๆ แต่เป็นของขวัญชิ้นแรก ที่พ่อแม่ของข้ามอบให้"

"สวัสดี Sephera ท่านช่วยข้าใช่หรือไม่?" Sephera ส่ายหัวเบาๆ

"นักเรียนของข้าต่างหาก พวกเขาเจอเจ้าอยู่จากซากวัตถุโบราณน่ะ แต่พวกเขาไม่เข้าใจผลึกเวทในตัวของเจ้า ก็เลยเชิญเข้ามาช่วยดู"

"ขอบคุณ ที่ช่วยข้า และขอบคุณ นักเรียนของท่านด้วย"

Omega ยกมือขวาที่ตอนนี้เหลือแค่ชิ้นส่วนแขนขึ้นมาทำงานอีกครั้ง ภายใต้เสียงดังของเครื่องยนต์ ดูเหมือนมือของเขา จะถูกแทนที่ด้วยหอกยาวแหลมที่ชุ่มไปด้วยเลือดปีศาจ Omega คุ้นเคยกับสิ่งนี้มาก เพราะเป็นอาวุธคู่กาย แต่ไม่เคยคิดว่าวันนึง ร่างกายของเขาจะหลอมเป็นสิ่งสิ่งเดียวกับเจ้านี้

"น่าเสียดาย" แม้มองไม่เห็นสีหน้าของ Omega แต่ Sephera ก็คาดเดาถึงอารมณ์ของเขาได้

"ตอนที่พวกเขาเจอร่างของเจ้า ดูเหมือนจะพังจนไม่มีชิ้นดี ข้าพยายามซ่อมให้ผนึกเวทในร่างทำงานให้อีกครั้ง แต่หาวัตถุดิบเดียวกับร่างของเจ้ามาทดแทนไม่ได้ เลยตัดใจเอาหอกนี้ มาใช้แทนแขนขวาที่ขาดไป"

"ไม่เป็นไร" Omega พูดขึ้นหลังจากเงียบไปซักพัก

"อย่างน้อย พวกท่านก็ช่วยชีวิตของข้าไว้ หากว่าท่าน นับว่าข้าเป็นสิ่งมีชีวิต.."

"ทำไมพูดแบบนั้นล่ะ เจ้ามีความคิดเป็นของตัวเอง แถมวิญญาณของเจ้าก็ยังเกิดความรู้สึกได้" Sephera ขมวดคิ้วและโบกมือเรียวๆ ของเธอ หลังจากนั้นก็มีก้อนน้ำรูปปลาสองตัวหมุนรอบตัวของ Omega

"ความแตกต่างของร่างกายไม่ใช่สิ่งสำคัญ แต่ความคิด อารมณ์ และวิญญาณต่างหากล่ะ ที่เป็นพื้นฐานของชีวิต" Omega ยื่นมือซ้ายที่เหลือ จับปลาเวทมนตร์ทั้งสองเอาไว้ หลังจากนิ่งไปสักพัก ก็พูดขึ้นมาว่า

"ข้าไม่ได้มีเจตนาที่จะเถียงกับท่าน แต่ท่านแน่ใจได้อย่างไร ว่าข้ามีสิ่งที่ท่านกำลังพูดถึง ท่านอาจจะไม่รู้ ว่าที่จริง ข้าถูกสร้างมาเพื่อเป็นอาวุธ"

"อาวุธเพื่อยุติสงครามสินะ" ปลาสองตัวกลายเป็นไอน้ำ และหายไปในมือของ Omega เหลือแต่เสียงของเธอที่ดังอยู่ในหู

"ข้าเคยอ่านเจอในหนังสือโบราณ รู้สึกว่าจะมีเขียนถึงเจ้าด้วยนะ ตัวข้าเองก็เพิ่งรู้ ว่าเจ้าคือหุ่นรบในตํานาน ตอนที่เจ้าบอกชื่อนี่แหละ"

"พวกเขาเขียนว่าอย่างไร?"

"นักสู้ที่ยิ่งใหญ่ ฮีโร่ผู้ช่วยชีวิตคนมากมาย และ..." Sephera หยุดชะงัก "อาวุธสงครามที่น่าภาคภูมิใจที่สุดของ Sendril ค้อนแห่งเทพเจ้า"

"ใช่แล้ว ข้าเป็นแค่อาวุธในสายตาของพวกเขา"

"แล้วก็เป็นอาวุธที่ไม่ค่อยเชื่องเท่าไหร่ด้วยสินะ" Sephera ยักคิ้วขึ้น Omega เกิดประกายในแววตาทันที

"ท่านรู้อย่างงั้นหรอ"

"ไม่หรอก ข้าก็แค่เดาเฉยๆ แต่ตอนนี้ เริ่มจะมั่นใจละ" Sephera ยิ้ม

"ไม่ว่าจากการบันทึกของ The Temple หรือจากหลักฐานที่พวกเราเจอ ทุกชนิดชี้ไปที่ความจริงเดียวกัน นั่นคือ กองทัพทั้งหมดที่ถูกทิ้งเพื่อสละชีวิตนั้น มาจากนอกเขตของ The Temple ทั้งหมด ยกเว้นเจ้า ซึ่งข้าไม่เชื่อหรอกนะ ว่า The Temple ผู้เย่อหยิ่ง จะยอมเสียสละภาคภูมิใจที่สุดของพวกเขา เพื่อช่วยชีวิตมนุษย์"

Omega ก้มหัวลง และมองไปที่อาวุธบนแขนขวา "เหมือนท่านจะรู้จักพวกเขาดีสินะ จากที่เห็นความสามารถเมื่อครู่ ข้าชักอยากจะรู้ ว่าท่านเป็นใคร"

Sephera ส่ายหัว "ตัวตนของข้า เอาไว้หาโอกาสเล่าให้ฟังอีกครั้ง แต่ตอนนี้ เจ้าจะต้องบอกข้าก่อน ว่าเจ้าอยากจะกลับ The Temple หรือไม่?"

"กลับไป The Temple งั้นหรอ?"

"จริงๆ แล้วที่ที่เราอยู่ตอนนี้ก็ยังอยู่ในเขตของพวกเขานะ เจ้าถูกขุดขึ้นมาใหม่ก็ไม่ได้เป็นความลับอะไร แถมตอนซ่อมผนึกเวทในตัวของเจ้า ดูเหมือนว่าจะมีพลังงานบางอย่างที่พยายามติดต่อกับเจ้า เพราะฉะนั้น ข้าเลยอยากรู้ ว่าเจ้าจะทำอะไรต่อ" Sephera มองไปที่ Omega "ข้าไม่อยากกลับไปที่นั่น" Omega ตอบชัดเจน

"เข้าใจล่ะ งั้นรอซักครู่ ข้าขอไปเตรียมตัวซักนิด" Sephera เปิดประตู เธอหันกลับมาเมื่อขาข้างหนึ่งก้าวออกไปข้างนอกแล้ว "ถึงข้าจะอยากรู้ว่าตอนนั้นเกิดอะไรขึ้นบ้าง แต่คิดว่าตอนนี้คงไม่ใช่เวลาที่จะมถาม หวังว่าเราคงจะได้เสวนากันตอนเดินทางนะ"

ประตูที่ปิดแน่น ตัดเสียงรบกวนจากภายนอกไปทั้งสิ้น พร้อมกับคำพูดของ Omega ที่ยังพูดไม่จบ "แต่ข้าเอง ก็ไม่อยากเป็นตัวถ่วงให้พวกท่านเช่นกัน"

ประตูเปิดมาอีกครั้ง แต่กลับไร้วี่แววของ Omega มีเพียงรูปภาพที่สลักไว้บนกำแพง ให้กับ Sephera และจากไปโดยไม่บอกลา บนรูปปั้นนั้นมีตัวของ Omega อยู่ตรงกลาง ฝั่งซ้ายคือวิหารแห่งแสงอันสูงส่ง ฝั่งขวาเป็นฝูงคนหนาแน่น มีเพียงเขาที่ยืนไม่เข้าพวก เหมือนเดินอยู่บนเส้นทางที่ไร้จุดสิ้นสุด...

## ข้อมูล

* กระดิ่งลมที่ห้อยอยู่บนร่างของ Omega นั้นได้รับมาจากมนุษย์ตัวน้อย

* Omega ชอบเล่นกับสัตว์ตัวเล็กๆ และนอนอาบแดดชิวๆ

* Omega เกิดใหม่ และอาศัยเศษเสี้ยวความทรงจำเพื่อฟื้นฟูพลังต่อสู้ที่แข็งแกร่ง

* Omega หยุดยั้งความเกลียดที่มีต่อความมืดไม่ได้

* Omega และ Moren เคยนั่งศึกษากสไกการประดิษฐ์เครื่องจักรจากตำราโบราณกันทั้งคืน

* Omega ขอบคุณการช่วยเหลือจาก Sephera จึงส่งของขวัญให้บ่อยครั้ง

* Ishar ยิ้ม และทำให้ Omega คิดถึงหญิงสาวเมื่อพันปีที่แล้ว

## ชีวประวัติ

Omega เป็นอาวุธสงครามที่ถูกสร้างจากค้อนแห่งเทพเจ้า เพื่อป้องกันการโจมตีจากพลังอำนาจความมืด แม้ในสงครามครั้งแรก Omega เป็นอาวุธสังหารที่ทรงพลัง แต่ก็ไม่สามารถกอบกู้สถานการณ์ได้ ฝ่าย The Temple แพ้ราบคราบ จนยอมเสียสละมนุษย์ส่วนหนึ่งเพื่อหนีไป Omega จึงตัดสินใจรั้งท้ายไว้ให้กองทัพพันธมิตรหนีทัน หลังศึกครั้งนี้กองทัพที่อยู่เพื่อรั้งท้ายตายสูญสิ้น ตัว Omega เองก็หายสาบสูญไปในกาลเวลา หลายปีผ่านไป เมื่อทีมโบราณคดีนักเวทย์ขุดซาก Omega ขึ้นมา และใช้เทคโนโลยีซ่อมแซมเขา ถึงร่างกายเขาจะเปลี่ยนรูปร่างไป แต่ศูนย์กลางพลังงานของตัวเขายังเชื่อมต่อกับ The Temple ทำให้ขาถูกเรียกตัวโดยเทพเจ้าสาว แต่เขาไม่ได้ตอบรับ Omega เริ่มคิดถึงความสัมพันธ์ของความมืดและแสงสว่าง ความชั่วและความดีงาม เขานำพาความสงสัยมากมายออกเดินทางของตนเอง คนที่ช่างสังเกตจะเห็นว่า บนโล่ของ Omega มีกระดิ่งลมเล็กๆ ห้อยอยู่ นั่นคือของขวัญจากมนุษย์สาวน้อยที่ให้กับเขาให้ และเป็นสิ่งที่ทำให้ขาตัดสินใจที่จะต่อต้านคำสั่งเทพ เสียสละตัวเองเพื่อรั้งท้ายให้กับเหล่ามนุษย์ เมื่อลมพัดผ่านกระดิ่งจะส่งเสียงกริ้งๆ เสียงนั้นจะปลอบโลมจิตใจเขาที่ถูกปลุกจาก The Temple

## เนื้อเรื่องเก่า

"ข้าต่อสู้เพื่ออะไร?"

มีตำนานกล่าวถึง Omega เกราะที่แข็งแกร่งที่สุดว่ามีจุดมุ่งหมายคือการยุติสงครามทั้งหมด เนื่องจากมันได้รับพลังให้สามารถทำลายอาวุธทุกชิ้นได้ วัสดุของมันสามารถต้านทานได้กระทั่งอาวุธหรือเวทมนต์ที่มีพลังทำลายล้างสูง นอกจากนี้ Omega ยังมีพลังในการซ่อมแซมตัวเองได้อย่างรวดเร็ว ดังนั้นความเสียหายที่ได้รับจากศัตรูครั้งแรกก็จะหายไปก่อนที่จะถูกโจมตีอีกครั้ง Omega เป็นที่ยอมรับอย่างสูงของมนุษย์และอมนุษย์ มันไม่มีเจ้าของที่แท้จริงแต่มันก็มีปัญญา จิตสำนึก นิสัยที่มีวินัยและความรู้ในการทำสงคราม ชุดเกราะนี้อาจเป็นหลักฐานของอารยธรรมอันทรงอำนาจยิ่งซึ่งได้จางหายไปตามกาลเวลา แต่ Omega ไม่เคยพูดถึงสิ่งเหล่านั้นเลย ดังนั้นต้นกำเนิดของ Omega ยังคงเป็นปริศนาที่ยิ่งใหญ่ อย่างไรก็ตามเหล่าเทพไม่มีเวลาตามหาคำตอบให้กับคำถามพวกนั้นเนื่องจากมีปัญหาที่ใหญ่ยิ่งกว่า นั่นคือ Omega แสวงหาการทำสงครามและความสามารถสุดยอดในการรบได้ดึงดูดความสงสัยของบรรดาทวยเทพที่เริ่มให้ความสำคัญมากขึ้นกับตำนานที่กล่าวว่า Omega คือสิ่งที่ถูกสร้างขึ้นเพื่อยุติสงครามทั้งปวง

"ความรุนแรงให้กำเนิดความรุนแรง สงครามให้กำเนิดสงคราม!"

## สกิล

### สกิล 2

 2
 3
 4
 5
 6

## สกิลใหม่

### สกิลติดตัว

สกิลติดตัว: ขณะโหมด Vanguard ทำงานจะได้รับโบนัสความเร็วเคลื่อนที่ 12%-40% เป็นเวลา 4 วินาที

### สกิลอัลติเมท

 2
 3

## แนะนำ

### ไอเทม

Earth Gem
Gilded Greaves
Frost Cape
Gaia's Standard
Spear of Longinus
Blade of Eternity

### รูน

**LV 3: Golden Body**
ความเร็วโจมตี +1%
พลังชีวิต +33.7
เกราะ+2.3
**LV 3: Protect**
พลังชีวิต +45
ฟื้นฟูพลังชีวิต/5 วิ +5.2
ความเร็วเคลื่อนที่ +0.4%
**LV 3: Prowess**
พลังชีวิต +37.5
ลดคูลดาวน์ +0.6%

### พลังแฝง

**Tower Blessing**
เมื่ออยู่ในระยะป้อม จะได้รับการต้านทานสถานะเพิ่มขึ้น 15%
**Nature's Gift**
แต่ละครีป และมอนสเตอร์ป่าที่ตายบริเวณใกล้ๆ จะทําให้ได้รับบัฟ (จํานวนบัฟ: คริป 1 ครั้ง, มอนสเตอร์ป่า 2 ครั้ง, Epic มอนสเตอร์ 3 ครั้ง) โดยบัฟแต่ละครั้งจะเพิ่ม HP ขึ้น 8 หน่วยจนจบเกม (สูงสุด 100 ครั้ง)
**Nature's Rage**

**Devourer**
หลังจาก Kill หรือ Assist จะฟื้นฟูพลังชีวิต 9% และมานา 15%
**Bone Cutter**
ต้านทานสถานะเพิ่มขึ้น 10%

## บทพูด

### เลือกฮีโร่

* **I am programmed to serve**: ข้าถูกโปรแกรมมาเพื่อรับใช้

* **Is violence the only way?**: ความรุนแรงเป็นคำตอบเดียวอย่างนั้นเหรอ?

* **Am I fighting for this?**: ข้ากำลังสู้เพื่อสิ่งนี้เหรอ?

### เกิดใหม่

* **All systems online**: ทุกระบบ ออนไลน์

### ปกติ

* **Omega roll out**

* **Scanning**

* **Terminal online**

* **Position acquired**

* **Operating arms**

### ใช้สกิล

* **Battle mode**

* **Detonate!**

* **Shield ready**

* **Terminates!**

* **Annihilate!**

* **Exterminates!**

### สังหารต่อเนื่อง

* **Operate complete**

* **Kill protocol complete**

## บทพูดใหม่

### เลือกฮีโร่

* **I no longer fight for Veda, but for myself:** ไม่มีอีกแล้วที่สู้เพื่อ Veda บัดนี้ข้าสู้เพื่อตนเอง

* **The lamp of the wicked is snuffed out, The flame of his fires stops burning:** เมื่อเปลวไฟของความชั่วดับลง มันจะไม่มีวันจุดขึ้นมาได้อีก

### เกิดใหม่

* **Every rebirth is a transformation:** ทุกการเกิดใหม่คือการเปลี่ยนแปลงร่างกาย

### ปกติ

* **The sound of the chime makes me feel so serene:** เสียงกระดิ่งทำให้ข้ารู้สึกสงบ

* **Does Veda truly serve the light?:** Veda รับใช้แสงสว่างจริงหรือไม่?

* **I was once Veda's sword, but I am unsure I was pointed at evil:** ครั้งหนึ่งข้าเคยเป็นดาบของ Veda แต่ข้าไม่แน่ใจว่ามันถูกเล็งไปที่เหล่าปีศาจ

* **It'll take a long time to find the answers I seek:** ต้องใช้เวลายาวนานเพื่อค้นหาคำตอบที่ข้าตามหา

* **Moren told me to take good care of this body:** Moren เคยบอกข้า ว่าให้ดูแลร่างนี้ให้ดีๆ

### ใช้สกิล

* **Attacking target!:**

* **This is one of the system's milder attacks:** นี่เป็นหนึ่งในการโจมตีที่รุนแรงน้อยกว่าของระบบ

* **I recommend you cease your resistance:** ข้าขอแนะนำให้เจ้าหยุดการต่อต้านซะ

* **This will hurt:** เจ็บหน่อยนะ

* **Core defense mode activated:**

* **My shield can stop everything:** โล่ของข้าสามารถยับยั้งได้ทุกสิ่ง!

### ตาย

* **This is not the end:** นี่ยังไม่ใช่จุดจบ

### ได้ First Blood

* **May you find peace:** ขอให้เจ้าได้พบกับความสงบ

### ได้บัฟ Dark Slayer

* **This makes me stronger, That is not a good thing:** สิ่งนี้ทำให้ข้าแข็งแกร่งขึ้น และมันไม่ใช่เรื่องดีแน่

### สังหารต่อเนื่อง

* **This reminds me of my days with Veda:** สิ่งนี้ทำให้ข้านึกถึงวันวานที่อยู่กับ Veda

* **Killing is my specialty:** การฆ่าคือความสามารถพิเศษของข้า

### ยั่วยุ

* **You should know that I was created to kill:** เจ้าควรจะรู้ว่าข้าถูกสร้างมาเพื่อสังหาร

### บทพูดพิเศษ

* เจอ Moren ฝั่งศัตรู - **If i could, I would rather not hurt you, Moren:** ถ้าข้าทำได้ ข้าก็อยากที่จะไม่ทำร้ายเจ้า Moren

* สังหาร Moren - **I am sorry Moren, I am sorry...:** ข้าขอโทษ Moren ข้าขอโทษ...

* ถูก Moren สังหาร - **Moren, thank you for ending my sins:** Moren ขอบคุณที่หยุดยั้งบาปของข้า

* เจอ Moren ทีมเดียวกัน - **Hello Moren, you can give me a routine check up when we're finished here:** สวัสดี Moren ท่านสามารถมาเช็คเครื่องให้ข้าหลังจากเสร็จเรื่องนี้ได้ไหม?

* เจอ Sephera ฝั่งศัตรู - **I thank you, But I will not hold back:** ข้ารู้สึกขอบคุณท่าน แต่ข้าจะไม่ลังเล

* สังหาร Sephera - **I am sorry, but it must be done:** ข้าขอโทษ แต่ข้าจำเป็นต้องทำ

* ถูก Sephera สังหาร - **It seems that humans are no longer weak...:** ดูเหมือนว่าเหล่ามนุษย์จะไม่ได้อ่อนแออีกต่อไปแล้ว...

* เจอ Sephera ทีมเดียวกัน - **It is good to see you again:** ดีใจที่ได้พบท่านอีกครั้ง

## แกลเลอรี่

### Splash art

DefaultDefault (ภาพเก่า)Real SteelDefault (โมเดลใหม่)Real Steel (โมเดลใหม่)
### โมเดล

DefaultReal SteelDefault (โมเดลใหม่)Real Steel (โมเดลใหม่)

## เกร็ดความรู้

* **Omega** (กรีก: ωμέγα, ตัวใหญ่ **Ω**, ตัวเล็ก **ω**) เป็นอักษรกรีกตัวที่ 24 ซึ่งเป็นตัวสุดท้าย และมีค่าของเลขกรีกเท่ากับ 800 ในฐานะที่เป็นอักษรตัวสุดท้ายในอักษรกรีก โอเมก้ามักใช้เพื่อแสดงถึงตัวสุดท้าย จุดสิ้นสุด หรือขีดจำกัดสูงสุดของชุด ตรงกันข้ามกับอัลฟ่า อักษรตัวแรกของอักษรกรีก ปัจจุบันโอเมก้าใช้เขียนแทนหน่วยของความต้านทานไฟฟ้า (โอห์ม)

* Omega ดัดแปลงมาจากฮีโร่ Lodestone จากเกม Heroes of Newearth เกมแนว MOBA ในตำนานที่จัดจำหน่ายโดยค่าย Garena

## อ้างอิง

1. ↑ https://www.facebook.com/ROVTH/posts/911741192322664/
2. ↑ https://www.facebook.com/ROVTH/videos/725846701701728
3. ↑ https://www.facebook.com/ROVTH/posts/1171570183006429

แทงค์
ไฟต์เตอร์
แอสซาซิน
เมจ
แครี่
ซัพพอร์ต